Fit-8 ta' Novembru 2016, il-Kunsill approva żewġ proposti tal-Kummissjoni biex il-baġit tal-UE għall-2016 jkun konformi mal-prijoritajiet attwali u l-ħtiġijiet proprji tal-UE. L-abbozz ta' baġits emendatorji jipprovdu b'mod partikolari għal aktar riżorsi biex tiġi indirizzata l-kriżi tal-migrazzjoni u tissaħħaħ is-sigurtà. Madankollu, b'mod ġenerali, iwasslu għal tnaqqis sinifikanti fil-livell tal-pagamenti fil-baġit ta' din is-sena. Dan minħabba li xi programmi għall-perjodu bejn l-2014 u l-2020, b'mod partikolari dawk fil-qasam tal-koeżjoni ekonomika, soċjali u territorjali, għadhom ma ġewx implimentati u għaldaqstant jeħtieġu inqas pagamenti milli mistenni, fl-2016. Inqas ħtiġijiet ta' pagamenti, aktar flus għall-migrazzjoni L-abbozz ta' baġit emendatorju Nru 4 għall-2016 inaqqas il-livell tal-pagamenti fil-baġit ta' din is-sena b'€7.3 biljun għal €136.6 biljun. Dan jirrifletti l-aktar stimi reċenti dwar il-ħtiġijiet, b'mod partikolari l-bżonnijiet fil-qasam tal-koeżjoni ekonomika, soċjali u territorjali. Fl-istess waqt, l-abbozz ta' baġit emendatorju Nru 4 għall-2016 jipprevedi għajnuna finanzjarja addizzjonali biex tiġi indirizzata l-kriżi tal-migrazzjoni . Dan jinkludi €50 miljun f'impenji u €10 miljun f'pagamenti biex il-Greċja u Stati Membri oħra jiġi megħjuna jakkomodaw il-bżonnijiet umanitarji tar-refuġjati €130 miljun f'impenji għall-fond għall-asil, il-migrazzjoni u l-integrazzjoni biex jgħin lis-servizzi pubbliċi, lill-NGOs u l-organizzazzjonijiet umanitarji li jipprovdu akkomodazzjoni għal persuni li jfittxu asil u taħriġ lingwistiku għall-migranti €70 miljun f'impenji għall-fond għas-sigurtà interna li jgħin lill-awtoritajiet nazzjonali fil-ġlieda kontra l-kriminalità transfruntiera u t-terroriżmu u biex jiġi żgurat livell għoli ta' sigurtà fl-UE L-abbozz ta' baġit emendatorju nru 4 jiżgura mobilizzazzjoni aktar rapida ta' €73.9 miljun f'impenji għall-fond Ewropew għall-investimenti strateġiċi li għandu l-għan li jegħleb id-diskrepanza attwali fl-investiment fl-UE. Il-Kunsill approva wkoll il-proposta tal-Kummissjoni biex it-telf fid-dħul ta' din is-sena li rriżulta mid-deprezzament tal-isterlina Brittanika jiġi kkumpensat bid-dħul mill-multi. F'każ li t-telf mir-rata tal-kambju jaqbeż id-dħul mill-multi, il-Kummissjoni jkollha tieħu l-miżuri xierqa, bħall-użu tal-bilanċ pożittiv tal-baġit tal-2016. It-telf u l-qligħ mir-rata tal-kambju huma karatteristiċi normali tal-arranġamenti baġitarji eżistenti. Regoli ġodda dwar ir-riżorsi proprji tal-UE L-abbozz ta' baġit emendatorju nru 5 għall-2016 jinkorpora fil-baġit tal-UE tal-2016 tal-applikazzjoni retroattiva tad-deċiżjoni l-ġdida dwar ir-riżorsi proprji mill-1 ta' Jannar 2014. Dan isegwi t-tlestija tal-proċess ta' ratifika mill-istati membri kollha u d-dħul fis-seħħ tad-deċiżjoni tal-1 ta' Ottubru 2016. Dan l-abbozz ta' baġit emendatorju jibdel is-sehem individwali tal-istati membri fil-finanzjament tal-baġit tal-UE. Il-passi li jmiss Iż-żewġ abbozz ta' baġits emendatorji għad iridu jiġu approvati mill-Parlament Ewropew. Abbozz ta' baġit emendatorju Nru 4 għall-2016 Baġit tal-UE għall-2017: Il-Kunsill jitlob lill-PE biex jislet it-tagħlimiet ġusti mill-2016 Abbozz ta' baġit emendatorju nru 5 għall-2016 Qbil tal-Kunsill dwar il-pakkett tar-riżorsi proprji tat-22 ta' Jannar 2014 Ara l-paġna tal-laqgħa